Paul Hart

Paul Hart (født 4. mai 1953) er en engelsk fotballmanager og tidligere fotballspiller.

Spillerkarriere 
Som spiller spilte Paul Hart i forsvar. Han begynte sin karriere i Stockport County i 1970. Han spilte 87 ligakamper og scora fem mål i klubben fram til 1973, da han gikk til Blackpool. Han spilte 143 ligakamper og scora 15 ligakamper fram til 1978. I 1978 kjøpte Leeds United Hart for £300 000 som erstatning for Gordon McQueen. Han spilte 191 ligakamper på sine fem år i Leeds. Han gikk til Nottingham Forest i 1983, hvor han spilte 87 kamper til 1985. Han spilte 51 ligakamper for Sheffield Wednesday fra 1985 til 1986. I 1986 spilte han en kamp for Birmingham City, og han brakk beinet i sin første kamp. Det ble hans eneste kamp i Birmingham. I 1988 avslutta han spillerkarrieren i Notts County.

 Trenerkarriere 
I 1988 ble han manager i Chesterfield. Han var tre år i klubben helt til han og styreformannen kom på kant, og han fikk sparken i 1991. Deretter fortsatte han i Nottingham Forest som ungdomstrener, og senere i Leeds. Harts elever i Leeds vant FA Youth Cup i både 1993 og 1997. Han returnerte til Nottingham Forest etter at han og manager George Graham kom på kant.

Forests U19-lag ble en umiddelbar suksess, og de vant U19-serien i 1999/2000. Han fikk fram flere spillere, mest kjent Michael Dawson. I 2001 ble han manager for Nottingham Forests A-lag. Han gjorde det ganske bra i starten, og nådde playoff-semifinalen mot Sheffield United i 2003. Men Forest måtte se seg slått. Etter at flere nøkkelspillere forlot klubben sommeren 2003, og ikke erstatta, endte det til slutt at Hart fikk sparken 7. februar 2004 etter en rekke med dårlige resultater.

Under en måned etter dette fikk han jobben som manager for Barnsley, som den gang lå i League One. Klubben rykka ikke opp og Hart fikk sparken. I 2006 ble han manager for Rushden & Diamonds. Etter en middels start på sesongen fikk han sparken igjen.

19. mars 2007 ble han oppnevnt som direktør for Portsmouths ungdomsavdeling. I 2009 tok han midlertidig over managerjobben i klubben etter at Tony Adams fikk sparken. Kort etter ble Brian Kidd Harts assistent. 21. juli 2009 ble han ansatt som manager på heltid i klubben. I 2009 fikk han sparken i Portsmouth og Avram Grant overtok.

Hart ble 17. desember samme år oppnevnt til ny manager i Queens Park Rangers etter Jim Magilton, men han trakk seg etter bare fem kamper. Han overtok Crystal Palace 2. mars 2010, etter at Neil Warnock ble manager i nettopp Queens Park Rangers.  Han reddet klubben fra nedrykk, men fikk ikke ny kontrakt.

I mars 2011 fikk han kontrakt ut sesongen som manager for Swindon Town som lå på bunnen av tabellen i League One med oppgave om å redde klubben fra nedrykk.  To kamper før sesongen var over, trakk han seg da det ble klart at klubben ikke klarte å holde seg i divisjonen etter kun én seier på hans 11 kamper som manager.

 Managerstatistikk 

KlubbNasjonFraTilKamperSeireUavgjorteTapSeire %Chesterfield2. november 19881. januar 1991 111  38  30  43  Nottingham Forest12. juli 20017. februar 2004 134  42  44  48  Barnsley4. mars 20044. mars 2005 51  14  19  18  Rushden & Diamonds23. mai 200616. oktober 2006 16  4  4  8  Portsmouth9. februar 200924. november 2009 30  9  6  15  Queens Park Rangers17. desember 200915. januar 2010 5  1  2  2  Crystal Palace2. mars 20102. mai 2010 14  3  6  5  Swindon Town3. mars 201128. april 2011 11  1  4  6  

 Referanser 

 Eksterne lenker 


Kategori:Engelske fotballspillere
Kategori:Engelske fotballtrenere
Kategori:Fotballspillere for Stockport County FC
Kategori:Fotballspillere for Blackpool FC
Kategori:Fotballspillere for Leeds United FC
Kategori:Fotballspillere for Nottingham Forest FC
Kategori:Fotballspillere for Sheffield Wednesday FC
Kategori:Fotballspillere for Birmingham City FC
Kategori:Fotballspillere for Notts County FC
Kategori:Fotballtrenere for Chesterfield FC
Kategori:Fotballtrenere for Nottingham Forest FC
Kategori:Fotballtrenere for Barnsley FC
Kategori:Fotballtrenere for Rushden & Diamonds FC
Kategori:Fotballtrenere for Portsmouth FC
Kategori:Fotballtrenere for Queens Park Rangers FC
Kategori:Fotballtrenere for Crystal Palace FC
Kategori:Fotballtrenere for Swindon Town FC
Kategori:Fotballtrenere for Notts County FC
Kategori:Personer fra distriktet Wigan